open-index/open-wikipedia-markdown huggingface dataset:
Dnevni vatromet

***Dnevni vatromet*** (), u međunarodnoj distribuciji poznatiji pod engleskim naslovom ***Black Coal, Thin Ice*** () je kineski kriminalistički film snimljen u režiji Diao Yinana i premijerno prikazan početkom 2014. godine. Protagonist, čiji lik tumači Liao Fan, je bivši policajac čiju je karijeru okončalo krvoproliće prilikom pokušaja hapšenja osumnjičenika za ubistvo. Radnja prikazuje kako nekoliko godina kasnije, iako radi kao obični zaštitar, odlučuje razriješiti misterij kada se ispostavi da bi počinitelj mogao biti serijski ubica. *Dnevni vatromet* je na Berlinskom filmskom festivalu osvojio Zlatni medvjed.

## Uloge
* Liao Fan ... Zhang Zili
* Gwei Lun-mei ... Wu Zhizhen
* Wang Xuebing ... Liang Zhijun
* Wang Jingchun ... Rong Rong
* Yu Ailei ... Kapetan Wang
* Ni Jingyang ... Su Lijuan

## Reference

## Vanjske veze
*
*
Supruga (priča)

***Supruga*** () je novela ruskog književnika Antona Čehova objavljena 1895. godine. Protagonist je ljekar koji se nakon sedam godina nesretnog braka suočava sa time da ga supruga bestidno vara sa mlađim muškarcem. Radnja prikazuje kako joj jedne noći odluči zaprijetiti razvodom, a što ona odbije, znajući da će je ljubavnik ubrzo ostaviti.

## Vanjske veze
* Чехов А. П. Супруга . Оригинальный русский текст
Kış Uykusu

***Kış Uykusu*** () je tursko-francusko-njemački igrani film snimljen 2014. godine u režiji Nuri Bilge Ceylan. Po žanru je drama, a djelomično je inspiriran pričom *[[Supruga (priča)|Supruga]]* Antona Čehova, kao i romanom *[[Braća Karamazovi]]* Fjodora Dostojevskog. Radnja se odvija u suvremenoj Kapadokiji u jednom planinskom hotelu i prikazuje kako dolazak zime i odlazak gostiju izaziva sve veću napetost i dugo zatomljivanje sukobe između vlasnika i članova njegove porodice. *Kış Uykusu* se isticao izuzetnom dužinom, kao i nedostatkom akcije, koju su uglavnom zamjenjivali dijalozi. Premijerno je prikazan na Kanskom festivalu gdje je osvojio Zlatnu palmu.

## Reference

## Vanjske veze
* 
* 
*
Ouémé (rijeka)

**Ouémé** (ili **Weme**) je rijeka u Beninu. Ouémé izvire na sjeveru zemlje, na granici s Togom, u planinskom lancu Atakora te teče južno prema Beninskom zaljevu, u kojeg se ulijeva preko velike delte. S tokom od oko 510 kilometara, Ouémé je najveća rijeka u Beninu; najvažnije pritoke su joj Okpara i Alpouro. Tok rijeke poznat je po bogatoj riječnoj flori, koja je duž cijeli tok kako brojna, tako i raznovrsna. 

U Beninu postoji i istoimeni departman, koji je nazvan po rijeci, a u kojemu se nalazi glavni grad, Porto-Novo.
Watashi no Otoko

je japanski igrani film snimljen 2014. godine u režiji Kazuyoshija Kumakirija. Predstavlja adaptaciju istoimenog romana Kazukija Sakurabe, a po žanru je ljubavna drama. Radnja prikazuje kako 10-godišnja djevojčica, koja je ostala bez roditelja u zemljotresu, odlazi živjeti kod dalekog 26-godišnjeg rođaka, te kako njihov zajednički život sa vremenom dovede do incestuozne veze koja će ih na kraju potaknuti na ubistvo. *Moj čovjek* je Moskovskom filmskom festivalu osvojio glavnu nagradu.

## Reference

## Vanjske veze
* 
*
Simindis kundzuli

***Otok kukuruza*** (); translit. "Simindis kundzuli") je gruzijsko-njemačko-češko-francusko-kazahstansko-mađarski igrani film snimljen 2014. godine u režiji Georgea Ovašvilija. Po žanru je drama, a radnja se događa na rijeci Inguri koja u vrijeme gruzijsko-abhaškog sukoba dijeli teritoriju pod kontrolom gruzijske vlade od teritorija pod kontrolom abhaških separatista. Protagonist, čiji lik tumači Ilijas Salman je starac koji odluči zaposjesti riječni otok na ničijoj zemlji i zajedno sa svojom unukom uzgajati kukuruz. *Otok kukuruza* je bio prikazan na festivalu u Karlovym Varyma gdje je osvojio Kristalni globus.

## Reference

## Vanjske veze
* 
*
Adžigolski svjetionik

**Adžigolski svjetionik** () je svjetionik u Ukrajini. Visok je 64 metara i nalazi se blizu sela Ribaljče (*Рибальче*) u Golopristanjskom reonu u Hersonskoj oblasti. Napravljen je 1911. po projektu inženjera Volodimira Gligoroviča Šuhova. Naziv svjetionika dolazi od rta Adžigol (Аджигол), koji se nalazi u estuaru Dnjepra. Svjetionik je uspravna i hiperboloidna, čelična struktura. U centru građevine se nalazi visoka cijev, okružena žičanom konstrukcijom. Svjetlost sa ove građevine se vidi do 31 km udaljenosti.

## Reference

## Literatura

* 
* Rainer Graefe:  “Vladimir G. Šuchov 1853–1939 – Die Kunst der sparsamen Konstruktion.” , S.192, Stuttgart, DVA, 1990, . http://www.tec21.ch/pdf/tec21_4120041723.pdf 
* Peter Gössel, Gabriele Leuthäuser, Eva Schickler: “Architecture in the 20th century”, Taschen Verlag; 1990,  and 
* Kevin Matthews, "The Great Buildings Collection", CD-ROM, Artifice, 2001, .
* Elizabeth Cooper English:  “Arkhitektura i mnimosti”: The origins of Soviet avant-garde rationalist architecture in the Russian mystical-philosophical and mathematical intellectual tradition”, a dissertation in architecture, 264p., University of Pennsylvania, 2000.
Toranj Burana

**Toranj Burana** je veliki minaret u Čujskoj dolini u sjevernom Kirgistanu. Toranj se nalazi oko 80 km istočno od glavnog grada Biškeka, u blizini grada Tokmoka. Toranj zajedno s nadgrobnim spomenicima, zemljanim iskopima, ostatcima dvorca i trima mauzolejima, čine ostatke starog grada Balasaguna kojeg su osnovala karahanidska plemena krajem 9. vijeka.

Stubište unutar tornja omogućuje posjetiteljima da se penju prema vrhu. Toranj je izvorno bio visok 45 metra. Međutim, tokom vijekova zbog brojnih potresa koji su izazvali oštećenja na strukturi, visina se smanjila na 25 metara. Posljednji veliki potres u 15. vijeku uništio je gornju polovicu tornja. Ranih 1900-ih, ruski imigranti koristili su cigle tornja za nove građevinske projekte. Projekt obnove je proveden tokom 1970-ih kada je obnovljen ​​temelj, popravljenja zapadna strana tornja i spriječeno je daljnje urušavanje.

## Izvori

## Vanjske veze

* Toranj Burana u Kirgistanu
Čujska dolina

**Čujska dolina** () je velika dolina koja se nalazi u području sjevernoga Tanšana u Kirgistanu i Kazahstanu.

Proteže se od klanca Boom na istoku do pustinje Mojun-Kum na zapadu. Čujska dolina ima površinu od oko 32.000 četvornih kilometara. Graniči s masivom Kirgiški Ala-Tu na jugu i planinom Ču-Ili na sjeveru. Kroz klanac Boom u uskom istočnom dijelu, Čujska dolina povezana je s Isik-kulskom dolinom. Rijeka Ču najveća je u dolini.

Zimi se temperature kreću između -14 °C i 7 °C u januaru, a prosječna dnevna temperatura je između 20°C i 26 °C u julu. Toplo ljeto i dostupnost pitke vode i vode za navodnjavanje čine ovo područje jednim od najplodnijih i najgušće naseljenih u Kirgistanu.

U dolini postoje nalazišta cinkove rude, olova, zlata i građevinskih materijala.

## Povezano
* Ču (rijeka)

## Izvori
Party Girl (film, 2014)

***Party Girl*** () je francuski igrani film snimljen 2014. godine u režiji i po scenariju Marie Amachoukeli, Claire Burger i Samuel Theis. Po žanru je drama, a velikim dijelom se temelji na životu Angélique Litzenburger koja u filmu nastupa u naslovnoj ulozi, tumačeći samu sebe. Radnja prikazuje kako Angelique radi kao hostesa u noćnom klubu, povremeno se uzdržavajući prostitucijom, te uživa u hedonističkom načinu života iako je zašla u sedmu deceniju života i ima odrasle kćeri; međutim, sve se promijeni kada se kao jedan od klijenata pojavi umirovljeni rudar koji je odluči oženiti. *Party Girl* je premijerno prikazan na Kanskom festivalu gdje je osvojio nagradu za najbolju fotografiju.

## Uloge
* Angélique Litzenburger ... Angélique Litzenburger 
* Joseph Bour ... Michel Henrich 
* Mario Theis ... Mario Theis 
* Samuel Theis ... Samuel Theis 
* Séverine Litzenburger ... Séverine Litzenburger 
* Cynthia Litzenburger ... Cynthia Litzenburger 
* Chantal Dechuet ... Madame Dechuet 
* Alyssia Litzenburger ... Alyssia Litzenburger 
* Nathanaël Litzenburger ... Nathanaël Litzenburger
* Meresia Litzenburger ... Meresia Litzenburger 
* Sébastien Roussel ... Sébastien 
* Vincenza Vespa ... Enza 
* Jenny Bussi ... Jenny 
* Zaina Benhabouche ... Zaina  
* Marguerite Duval ... Marguerite

## Izvori

## Vanjske veze
*
Gonbad-e Kabus (toranj)

**Gonbad-e Kabus** (, dosl. Kabusova kupola) je toranj u istoimenom iranskom gradu Gonbad-e Kabusu. Sa svojom visinom od 55 metara (72 m uključujući postolje), najviši je toranj na svijetu sagrađen isključivo od opeke. Dao ga je sagraditi zijaridski emir Kabus ibn Vušmgir 1006. godine, samo 3&nbsp;km sjevernije od svoje prijestolnice, starog grada Gorgana. Toranj je jedini ostatak ovog starog grada koji je bio veliki centar kulture i umjetnosti tokom srednjeg vijeka, a kojega su uništili Mongoli u 14. i 15. vijeku. Danas se nalazi na 15 m visokom brdu u centralnom gradskom parku. Toranj ima 3 m debele zidove i promjer cilindra od 17 m (15,5 na vrhu); desetokutnog je tlocrta s kupolastim krovom, sagrađen u zlatnom rezu (1:1,618). Sagrađen je tako matematički promišljeno da osoba koja stoji ispred tornja, u vanjskom krugu, može čuti jeku iz tornja. Unutra se nalaze jedni od najstarijih primjera stalaktitnog ukrašavanja (*mukarna*) u islamskoj umjetnosti. Na njegovom dnu stoji kaligrafski natpis na arapskom:
**هذا القصر العالي – لامير شمس المعالي – الامير قابوس ابن وشمگير – امر به بنائه في حياته – سنه سبع و تسعين – و ثلثمائه قمريه و سنه خمس و سبعين و ثلثمائه شمسيه**

Iako se nigdje ne navodi da je toranj služio kao mauzolej, prema predaji u njemu je grobnica kraljevića zijaridske dinastije; i to da je u staklenom lijesu spušten s vrha tornja. Slavni britanski putopisac, Robert Byron, je u svom djelu "Put za Oksijanu" (*The Road to Oxiana*) iz 1937. godine naveo kako ga je upravo fotografija ovog tornja ponukala na proputovanje Iranom.

## Vanjske veze
*  Gonbad-e Qābus, iii. Monument, *[[Encyclopædia Iranica]]*
;Ostali projekti
Mula sa kung ano ang noon

***Mula sa kung ano ang noon*** (; ) je filipinski crno-bijeli igrani film snimljen 2014. godine. Po žanru je drama, a radnja se događa u jednom zabačenom selu 1972. godine gdje se dogodi niz neobičnih i zastrašujućih događaja nedugo prije nego što režim predsjednika Ferdinanda Marcosa proglasi opsadno stanje. *Mula sa kung ano ang noon*, koji se isticao neuobičajenom dužinom od skoro pet i pol sati, je premijerno prikazan na festivalu u Locarnu gdje je osvojio Zlatni leopard.

## Uloge
*Perry Dizon ... Sito
*Roeder ... Tony
*Hazel Orencio ... Itang
*Karenina Haniel ... Joselina
*Reynan Abcede ... Hakob
*Mailes Kanapi ... Heding

## Vanjske veze
*
*
En duva satt på en gren och funderade på tillvaron

***En duva satt på en gren och funderade på tillvaron*** () je švedsko-norveško-francusko-njemačko-danska filmska komedija snimljena 2014. godine u režiji Roya Anderssona. Predstavlja treći dio trilogije Življenja koju još čine filmovi *[[Sånger från andra våningen]]* i *[[Du levande]]*. Protagonisti su dvojica siromašnih trgovačkih putnika. Radnja se sastoji od nekoliko nepovezanih epizoda koji prikazuje njihove, uglavnom neuspješne, pokušaje da zarade novac prodajući tričarije. *En duva* je prikazan na venecijanskoj Mostri gdje je osvojio Zlatni lav.

## References

## Vanjske veze
*
*
*
*
*''A Pigeon Sat On A Branch Reflecting on Existence'' on kinocritics.com
Momir Bulatović

**Momir Bulatović** (Beograd, 21. septembar 1956 — 30. jun 2019) bio je crnogorski i jugoslovenski političar, poznat po važnoj ulozi koju je imao u doba antibirokratske revolucije i raspada Jugoslavije, odnosno po tome što je od 1990. do 1998. i predsednik Savezne vlade Savezne Republike Jugoslavije od 1998. do 2000.

## Biografija
Potiče iz oficirske porodice. Pošto se zbog prirode očevog posla porodica često selila, Momir je osnovnu i srednju školu završio u Zadru.

U Crnu Goru dolazi 1975. godine i u tadašnjem Titogradu, sada Podgorici, upisuje Ekonomski fakultet. Po diplomiranju postao je asistent na svom fakultetu na predmetu Politička ekonomija i stekao titulu magistra ekonomskih nauka.

Politikom se bavio u omladinskoj i studentskoj organizaciji. 1989. godine izabran je za predsednika Predsedništva SK Crne Gore a predsednik Crne Gore postaje na prvim višestranačkim izborima 1990. godine. Posle osam godina na čelu republike i sukoba u vrhu svoje Demokratske Partije Socijalista, čiji je predsednik bio od osnivanja, Momir Bulatović gubi na predsedničkim izborima od svog dotadašnjeg saradnika i premijera Crne Gore Mila Đukanovića. Obojicu ih je predložila DPS ali dva različita krila. Krilo sa Bulatovićevim pristalicama, zbog zabrane korišćenja imena DPS biva prinuđeno da uzme novo ime — Socijalistička narodna partija.

Ubrzo posle smene 1998. godine usledila je ponuda Slobodana Miloševića da sastavi kabinet na saveznom nivou gde je Milošević tada bio predsednik. Na ovom položaju Bulatović se zadržao nepune dve godine. Imao je neprijatnu dužnost da proglasi stanje neposredne ratne opasnosti a zatim i ratno stanje u toku bombardovanja SRJ 1999. godine.

Naredne godine pred septembarske savezne izbore je podržao Miloševića. Njegov SNP trebalo je da posle izbora uđe u koaliciju sa SPS-om i JUL-om a Bulatović je bio kandidat za premijera. DPS, SDP, NS i LSCG su tada bojkotovali savezne izbore pa je SNP olako osvojila 27 od 30 mandata namenjenih za Crnu Goru.

Kada je Milošević izgubio u trci za predsednika od Vojislava Koštunice, jedini mogući koalicioni partner DOS-u mogao je biti SNP. Tada dolazi do preokreta u najvećem delu vođstva SNP i oni odustaju od kandidature Bulatovića za saveznog premijera a predlažu tadašnjeg potpredsednika Zorana Žižića da dođe na čelo Savezne vlade. Bulatović je po drugi put napustio sopstvenu partiju koju je osnovao i čiji je bio prvi predsednik.

U slučaju DPS leđa su mu okrenuli potpredsednici Milo Đukanović, Svetozar Marović i Milica Pejanović-Đurišić a u SNP-u takođe potpredsednici Predrag Bulatović, Zoran Žižić i Srđa Božović. Posle ostavke u SNP-u kada je na čelo partije došao Predrag Bulatović, Momirove pristalice su formirale Narodnu Socijalističku Stranku. Momir Bulatović se povukao iz politike i posvetio izradi doktorske disertacije.
Umro je 30. juna 2019. godine.
## Povezano
* Vlada Momira Bulatovića

## Literatura
* 

## Reference

## Vanjske veze

* Momir Bulatović — intervju (B92, 16. februar 2012)
Atakora (planinski lanac)

Planinski lanac **Atakora** (ili **Atacora**) je veliki planinski lanac koji se proteže od centralnog dijela Toga u Zapadnoj Africi preko istočne i zapadne granice te zemlje u Ganu (zapad) i Benin (istok).  U Togu se lanac naziva **Togo**, dok je u Gani poznat po nazivu **Akwapim**; naziv Atakora udomaćen je u Beninu. Manji dio lanca proteže se i u Niger i to preko velikog trodržavnog nacionalnog parka W. 

Prosječna visina lanca je 700 metara, dok je najviši vrh Mont Agou, u Togu, visok 986 metara. U sklopu lanca nalazi se i 658 metara visoki vrh Mont Sokbaro, najviši vrh Benina. Sjeverno od lanca nalazi se savansko područje na kojem dominira dolina rijeke Oti, pritoke veće rijeke Volte. S južne strane nalazi se plato koji se prostire prema obalu Gvinejskog zaljeva na granici Toga i Benina. 

Historijski, afrički divlji pas (*Lycaon pictus*) bio je udomaćen na ovom području, ali se vjeruje kako su ga ljudi raselili.

## Reference

## Literatura

* C. Michael Hogan. 2009. ''Painted Hunting Dog: Lycaon pictus'', GlobalTwitcher.com, ed. N. Stromberg
Oti (rijeka)

**Oti** ili **Pendjari** je rijeka u Zapadnoj Africi koja predstavlja jednu od najvažnijih pritoka rijeke Volte. Oti je međunarodna rijeka i sačinjava dio prirodnih granica čak četiriju zapadnoafričkih država; izvire u Beninu te čini dio njezine granice s Burkinom Faso, protječe kroz Togo te se u Gani spaja s Voltom. 

Ukupni tok rijeke Oti je oko 520 kilometara, a njezino je ušće inicijalno bilo na dijelu toka rijeke Volte, međutim je danas preusmjereno na akumulacijsko jezero Volta u Gani. Sušne sezone za rijeku traju od studenog do travnja, kada dominira topli, suhi vjetar harmatan, dok su poplave česte tokom kišnog dijela godine; poplavne doline oko rijeke obuhvaćaju površino od oko 40 km. 

Rijeka protječe i kroz Nacionalni park Pendjari u Beninu te togoanski Nacionalni park Kéran.

## Reference
Magical Girl (film)

***Magical Girl*** () je špansko-francuski igrani film snimljen 2014. godine u režiji Carlosa Vermuta. Po žanru predstavlja kombinaciju trilera i drame. Protagonist, koga tumači Luis Bermejo, je nezaposleni nastavnik koji je odlučio svojoj smrtno bolesnoj 10-godišnjoj kćeri ispuniti želju i nabaviti kostim japanske "magične djevojke", protagonistice fiktivne TV-serije. Nedostatak novca ga prisili da ukrsti put sa duševno nestabilnom ženom (čiji lik tumači Barbara Lennie) i robijašem (čiji lik tumači Jose Sacristan). *Magical Girl* je na festivalu u San Sebastianu osvojio Zlatnu školjku.

## Uloge
*José Sacristán (Damián)
*Bárbara Lennie (Bárbara)
*Luis Bermejo (Luis)
*Israel Elejalde (Alfredo)
*Lucía Pollán (Alicia)
*Elisabet Gelabert (Ada)
*Miquel Insua (Oliver)
*Teresa Soria Ruano (Adela) 
*David Pareja (Javier) 
*Eva Llorach (Laura) 
*Javier Botet (Pepo)
*Lorena Iglesias (psicóloga)
*Marisol Membrillo (Marisol)
*Julio Arrojo (conductor)
*Alberto Chaves (tendero)
*Julián Génisson (dependiente de la joyería)
*Marina Andruix (Bárbara de niña)
* María Martín Cuevas (bebé)

## Vanjske veze
*
Taksi (film, 2015)

***Taksi*** ) je iranski igrano-dokumentarni film snimljen u režiji Džafara Panahija i premijerno prikazan početkom 2015. godine. U njemu se Panahi pojavljuje kao protagonist, odnosno tumači samog sebe kako vozi taksi po ulicama Teherana, pri čemu se susreće sa mušterijama različitih spolova, godišta i političkih uvjerenja. U filmu se raspravlja o nizu aktualnih političkih tema u Iranu kao što je primjena smrtne kazne, ljudska prava i cenzuru, odnosno stav iranskih vlasti prema kinematografiji. Glumci u filmu su naturščici, sa izuzetkom samog Panahija, njegove nećake Hane Saeidi i advokatknije i aktivistkinje Nasrin Sotoudeh koja također tumači samu sebe.

*Taksi* je sniman u izuzetno teškim okolnostima, s obzirom da su Panahiju iranske vlasti izrekle mjeru 20-godišnje zabrane snimanja filmova. Panahi je tu zabranu ignorirao, slično kao u dva prethodna filma - *[[Ovo nije film]]* i *[[Zatvorena zavjesa]]* - te film snimao potajno. Hana Saeidi je kopiju filma prokrijumčarila iz Irana, te je premijerno prikazan na Berlinskom filmskom festivalu gdje je osvojio Zlatni medvjed.

## Reference

## Vanjske veze
*Berlinale data sheet 
**Taxi* – reviews at The Guardian, November 2015
*
Dugwayski pomor ovaca

**Dugwayski incident sa ovcama** (), također poznat i kao **Dugwayski pomor ovaca** () je bio masovni pomor ovaca do koga je u martu 1968. godine došlo u američkoj saveznoj državi Utah, povezan sa testovima kemijskog oružja, kojeg je u to vrijeme američka vojska bila provodila na obližnjem poligonu Dugway. Pomor je prvi put službeno evidentiran kada je dr. Bode, direktor epidemiološke katedre na Univerziteta Utah kontaktirao Keitha Smarta, direktora epidemiološke službe na Poligonu, i dojavio mu kako je 3000 ovaca iznenada uginulo prilikom ispaše u dolini Skull Valley, oko 43&nbsp;km zapadno od Poligona. Vjeruje se kako je pomor posljedica tri testa izvedena četiri dana, uključujući simulaciju kemijskog napada koji je izveo jurišni avion tipa Douglas A-4 Skyhawk naoružan nervnim bojnim otrovom VX; jedna od kapsula sa otrovom se nije otvorila, ali je njen sadržaj djelomično upao u atmosferu i ubio ovce na ispaši. Američka vlada ispočetka to nije htjela priznati, ali je incident izazvao zgražanje u javnosti i nagnao predsjednika Nixona da 1969. godine zabrani terensko testiranje bojnih otrova. Korištenje otrova je službeno priznato tek 1998. godine.

## Vanjske veze
*Biewin, John. Sheep Kill, (radio emisija), *[[NPR]]*, February 8, 1998, accessed October 10, 2008.
*Cianciosi, Scott. "The Sheep Incident", *DamnInteresting.com*, March 17, 2008, accessed October 12, 2008.
Rage (film, 1972)

***Rage*** () je američki igrani film snimljen 1972. godine u režiji Georgea C. Scotta, kome je to bio režijski debi. Velikim dijelom je inspiriran stvarnim događajima koji su se nekoliko godina prije zbili u državi Utah. Scott u filmu tumači rančera koji zajedno sa mladim sinom logoruje na svom imanju i postane svjedokom leta vojnog helikoptera poslije kojeg će njegovo stado ovaca iznenada uginuti, a sin postati smrtno bolestan. Radnja prikazuje kako odlučuje otkriti što se dogodilo i istjerati pravdu, te kako ga trag dovodi do kompanije koja je u svrhu testiranja za vojsku proizvodila nervne bojne otrove. Iako je bio napravljen u jeku dubokog nezadovoljstva vijetnamskim ratom i nastojao iskoristiti antimilitarističko raspoloženje kod široke publike, *Rage* nije imao uspjeha ni kod kritičara ni na kino-blagajnama.

## Uloge
* George C. Scott ... Dan Logan
* Richard Basehart ... Dr. Caldwell
* Martin Sheen ... Major Holliford
* Barnard Hughes ... Dr. Spencer

## Izvori

## Vanjske veze
* 
*
They Only Kill Their Masters

***They Only Kill Their Masters*** () je američki kriminalistički film snimljen 1972. godine u režiji Jamesa Goldstonea. Protagonist, čiji lik tumači James Garner, je cinični šef policije u jednom primorskom kalifornijskom gradiću koji se suoči sa nasilnom smrću jedne od uglednih sugrađanki. Radnja prikazuje kako se ispočetka čini da su je ubili njeni dobermani, ali kako novi dokazi upućuju da bi počinitelj ipak mogao biti netko drugi.

## Uloge
*James Garner ... Šef policije Abel Marsh
*Katharine Ross ... Kate Bingham
*Hal Holbrook ... Dr. Warren Watkins
*Harry Guardino ... Kapetan Daniel Streeter
*June Allyson ... Mrs. Watkins
*Tom Ewell ... Walter
*Peter Lawford ... Campbell
*Edmond O'Brien ... George
*Arthur O'Connell ... Ernie
*Ann Rutherford ... Gloria
*Art Metrano ... Malcolm
*Christopher Connelly ... John
*Harry Masch ... Gradonačelnik Wendell
*Jenifer Shaw ... Diana
*Jason Wingreen ... Mallory
*Robert Nichols ... Dr. Peterson
*Norma Connolly ... Mrs. DeCamp
*David Westberg ... Državni policajac
*Lee Pulford ... Jenny Campbell
*Royce D. Applegate ... Harry
*Alma Beltram ... Rosa

## Izvori

## Vanjske veze
*''They Only Kill Their Masters'' at the Internet Movie Database
*James Garner Interview on the ''Charlie Rose Show'' 
*James Garner interview at Archive of American Television - (c/o Google Video) - March 17, 1999
Mont Sokbaro

**Mont Sokbaro** je planinski vrh na granici Benina i Toga koji se nalazi u sklopu lanca Atakora. Visok je 658 metara (neke brojke navode i 670 m) te se prema većini izvora smatra najvišim vrhom u Beninu, iako ga ovaj službeno dijeli s Togom.
Mont Agou

**Mont Agou** (ranije znan kao **Mont Baumann**) je sa svojih 986 metara najviši vrh u Togu. Agou se nalazi na jugu zemlje, na južim dijelovima lanca Togo, nedaleko od granice s Ganom; smješten je u sklopu Regije platoa, jugoistočno od grada Kpaliméa. Na vrhu planine nalazi se antena.
Horror Express

***Horror Express*** ili ***Pánico en el Transiberiano*** () je britansko-španski science fiction horor film snimljen 1972. godine u režiji Eugenija Martina. Radnja se događa 1906. godine u vlaku Transsibirske željeznice u kome engleski naučnik (čiji lik tumači Christopher Lee) iz Mandžurije u Evropu prevozi zamrznuto truplo čovjekolikog majmuna za kojeg pretpostavlja da bi mogao biti karika koja nedostaje, a koji se odmrzne i počne ubijati putnike.

## Uloge

* Christopher Lee ... Profesor Sir Alexander Saxton
* Peter Cushing ... Dr. Wells
* Silvia Tortosa ... Grofica Irina Petrovski (sinkronizacija: Olive Gregg)
* Telly Savalas ... Kapetan Kazan
* Alberto de Mendoza ... Otac Pujardov (sinkronizacija: Robert Rietti)
* Helga Liné ... Natasha (sinkronizacija: Olive Gregg)
* Alice Reinheart ... Miss Jones (sinkronizacija: Olive Gregg)
* Julio Peña ... Inspektor Mirov (sinkronizacija: Roger Delgado)
* Ángel del Pozo ... Yevtushenko
* José Jaspe ... Kondukter Konev 
* George Rigaud ... Grof Marion Petrovski 
* Víctor Israel ... Maletero, nosač prtljahe
* Faith Clift ... Američka putnica (navedena kao Faith Swift)
* Juan Olaguivel ... Stvorenje (naveden kao Juan Olaguibel)
* Barta Barri ... Prvi telegrafist

## Izvori

## Vanjske veze

* 
* 
*Complete film at Internet Archive
;Recenzije
* "''Horror Express''" review by Brett Gallman at *Oh, the Horror!*
* "''Horror Express'' (Blu-ray)" review by Adam Tyner at DVDTalk.com
* "''Horror Express''" review at Mondo-digital.com
Dheepan

***Dheepan*** je francuski igrani film snimljen 2015. godine u režiji Jacquesa Audiarda. Po žanru je mješavina drame i kriminalističkog filma, dijelom inspirirana Montesqieuovim *[[Lettres persanes|Perzijskim pismima]]*, dijelom Peckinpahovim filmom *[[Psi od slame]]*, a dijelom životnim iskustvima šrilankanskog tamilskog pisca Anthonyhasana Jesuthasana koji u filmu tumači naslovnu ulogu, odnosno protagonista koji kao veteran militantne organizacije Oslobodilačkih tigrova Tamilskog Elama pred kraj rata, suočen sa porazom, odlučuje započeti novi život u Evropi. Radnja prikazuje kako uzima lažni identitet, te mu se priključe nepoznata žena i dijete koje glume njegovu porodicu kako bi što lakše dobili azil, te kako dobije posao pazikuće u francuskom *[[banlieu]]u*, ali i dođe u sukob sa lokalnim dilerima i bandama, a zbog čega je prisiljen ponovno koristiti svoje ratničke vještine. *Dheepan* je premijerno prikazan na Kanskom festivalu, gdje je kritici izuzetno imponiralo korištenje socijalno i politički angažiranih motiva vezanih uz tada aktualnu migrantsku krizu, te je osvojio Zlatnu palmu.

## Uloge
* Antonythasan Jesuthasan ... Dheepan/Sivadhasan
* Kalieaswari Srinivasan ... Yalini
* Claudine Vinasithamby ... Illayaal
* Vincent Rottiers ... Brahim
* Marc Zinga ... Youssouf
* Faouzi Bensaïdi ... G. Habib
* Bass Dhem ... Azziz
* Franck Falise ... Domar hodnika C
* Joséphine de Meaux ... Direktorica škole
* Jean-Baptiste Pouilloux ... Pravnik
* Nathan Anthonypillai ... Tumač
* Vasanth Selvam ... Pukovnik Cheran

## Izvori

## Vanjske veze
* 
* 
* 
* 
*''Dheepan: Things Fall Apart'' an essay by Michael Atkinson at the Criterion Collection
La tierra y la sombra

***La tierra y la sombra*** () je kolumbijsko-francusko-nizozemsko-čileansko-brazilski igrani film snimljen 2015. godine u režiji Césara Augusta Aceveda. Po žanru je drama, a protagonist, čiji lik tumači Haimer Leal, je kolumbijski farmer koji se nakon 17 godina vraća na imanje gdje sada živi bivša supruga sa teško bolesnim sinom. Radnja prikazuje kako se tamo suoči sa time da je imanje okruženo farmama šećerne trske koje zagađuju okolinu i zbog čega je sin najvjerojatnije bolestan. *La tierra y la sombra* se nastojao snimati godinama, a premijerno je prikazan na Kanskom festivalu gdje je osvojio nagradu za najbolju fotografiju.

## Uloge
* Haimer Leal ... Alfonso
* Hilda Ruiz ... Alicia
* Edison Raigosa ... Geraldo
* Marleyda Soto ... Esperanza
* Felipe Cárdenas ... Manuel

## Reference

## Vanjske veze
* 
* 
*
Kouffo (rijeka)

**Kouffo** ili **Couffo** je rijeka u Zapadnoj Africi, koja protječe duž granicu između Toga i Benina. Couffo izvire u Togu, mada veći dio svog 125 kilometara dugog toka ima u Beninu, gdje se ulijeva u jezero Ahémé. U Beninu postoji i istoimeni departman.

## Reference
Zou (rijeka)

**Zou** je rijeka u Beninu, jedna od tri najvažnije rijeke u toj zemlji. Izvire na graničnom području Benina i Toga na jugozapadu zemlje te teče prema jugu, gdje se ulijeva u Ouémé, najveću rijeku u Beninu. Na području oko izvora rijeke živi narod Mahi. 

U Beninu postoji i istoimeni departman.

## Reference
Beninski zaljev

**Beninski zaljev** je mali zaljev na južnim obalama Benina, koji se nalazi u sklopu većeg, Gvinejskog zaljeva. Beninski zaljev dug je oko 640 kilometara; uzima se da počinje na rtu St. Paul u Togu te se proteže do delte rijeke Niger na istoku, gdje se nastavlja na zaljev Bonny u Nigeriji. Sam zaljev, kao i država kojoj većinski pripada, naziv su dobili po južnonigerijskom Kraljevstvu Benin. 

Historijski, Beninski je zaljev bio važna polazišna točka za atlantsku trgovinu robljem, zbog čega je cijelo to šire područje dobilo naziv "Obala robova". Od 1852. do 1861. na teritoriju zaljeva nalazio se zasebni britanski protektorat kojim je upravljao lokalni konzul; protektorat je 1861. godine spojen sa susjednim protektoratom na području zaljeva Bonny, a isti je kasnije pripojen Nigeriji. 

Uz historijski značaj, Beninski je zaljev bio čest motiv u fikciji, posebice u putopisima i pustolovnim romanima.

## Vanjske veze
* WorldStatesmen- Southern Nigeria
Parakou

**Parakou** je grad na sjeveru Benina i središte departmana Borgou, odnosno istoimene općine. Prema procjeni za 2019. godinu, Parakou ima oko 163,000 stanovnika.

## Etimologija

Naziv "Parakou" dolazi od dendi izraza koji znači "grad za sve", što je i simbolično povezano sa demografskom strukturom grada. Kao trgovinski grad na sjeveru Benina, Parakou je redovito privlačio različite društvene skupine te je danas izrazito heterogeni miks različitih afričkih etničkih skupina.

## Historija

Kao što je slučaj s mnogim gradovima u Beninu i Zapadnoj Africi, Parakou je u historiji bio središte etničkog kraljevstva, koje, ipak, nije uživalo priznanje i nasljednu titulu kao neka susjedna kraljevstva. Kraljevstvo je bilo važno trgovinsko središte na sjeveru tadašnjeg Dahomeja, a održalo se i za vrijeme francuske kolonijalne administracije.

U novije doba, Parakou je zadržao svoj trgovinski značaj, ali je isto tako postao važno religijsko središte u Beninu, primarno islamsko, ali i uz značajan broj katolika. Papa Ivan Pavao II. je 1993. godine posjetio Parakou i sastao se s predstavnicima obaju vjerskih zajednica.

U Parakouu je rođen i Hubert Maga, prvi predsjednik nezavisnog Dahomeja, čija se statua nalazi na ulazu u grad.

## Geografija

Parakou se nalazi u sjevernom dijelu Benina, u departmanu Borgou. Grad obuhvaća površinu od 441&nbsp;km, a nalazi se na 320 metara nadomrske visine.

### Klimatološki podaci

## Privreda, obrazovanje i transport

Parakou je izrazito važno gospodarsko i trgovinsko središte u Beninu. U gradu postoji nekoliko značajnih tržnica, najveća od kojih je *Marché Azeke*. Najvažnije industrije su tekstilna (mahom pamuk), ali i proizvodnja ulja od kikirikija. Lokalno gospodarstvo temelji se i na iskorištavanju okolnih šuma, trgovini i kulturi.

Grad je izrazito dobro prometno povezan. Posljednja stanica linije Cotonou-Parakou nalazi se upravo ugradu, a čak dvije državne autoceste (RNIE 2 i RNIE 6) prolaze kroz grad. Parakou također ima i zračnu luku.

U gradu se nalazi i univerzitet, osnovan 2001. godine. Univerzitet organizira sedam diplomskih studija i četiri doktorska u samom gradu, a ima i još nekoliko univerzitetskih centara u okolnim mjestima.

## Znamenitosti

S obzirom na religijski značaj Parakoua, jedna od najvažnijih znamenitosti u gradu je džamija, poznata po crvenim prozorima i činjenici da je građena kao utvrda. Od civilnih znamenitosti, poznati su obelisk ružičaste boje koji se nalazi u centru grada, spomenik Hubertu Magi na ulazu u grad i etnografski muzej.


File:ParakouMosque2.jpg|Džamija u Parakouu
File:Parakou2.jpg|Ružičasti obelisk u centru grada
File:Statue de Maga - vue de face 2.jpg|Spomenik Hubertu Magi
File:Parakoupleinairmuseum.jpg|Etnografski muzej na otvorenom



## Gradovi prijatelji
*  Orléans, Francuska

## Reference

## Vanjske veze

* .
*
Departmani Benina

Prema zakonski definiranoj administrativnoj podjeli, najveće teritorijalne jedinice u **[[Benin]]u** su **departmani** (francuski: *départements*). Iako su departmani i ranije bili najveća administrativna jedinica, do 1999. godine velike reforme bilo ih je tek šest; te godine, svi su tadašnji departmani podijeljeni na dva dijela tako da je formirana aktualna brojka od 12 departmana. Šest novih departmana nastalih 1999. godina tek je 2008. godine dobilo svoje glavne gradove. 

Departmani se dalje dijeće na općine (francuski: *communes*), koji ima 77. 

## Spisak departmana





## Reference

## Vanjske veze

* 
*  http://www.ambassade-benin.org/article20.html
*  Projections De La Population Du Benin Par Departement
Child's Play (film, 1972)

***Child's Play*** () je američki igrani film snimljen 1972. godine u režiji Sidneya Lumeta. Po žanru je drama, a temelji se na istoimenom teatarskom komadu Roberta Marasca. Protagonisti su dvojica nastavnika u katoličkom internatu za dječake - Malley (čiji lik tumači James Mason), među učenicima popularni nastavnik engleskog; i Dobbs (čiji lik tumači Robert Preston, strogi i među učenicima omraženi nastavnik grčkog i latinskog. Radnja prikazuje njihovo suparništvo u koje se upetlja mladi nastavnik tjelesnog odgoja (čiji lik tumači Beau Bridges), dok se istovremeno učenici počnu neobično ponašati što sugerira demonsku opsjednutost.

## Uloge
*James Mason ... Jerome Malley
*Robert Preston ... Joseph Dobbs
*Beau Bridges ... Paul Reis
*Ron Weyand ... Father Frank Mozian
*Charles White ... Otac William Griffin
*David Rounds ... Otac George Penny
*Kate Harrington ... Mrs Carter
*Jamie Alexander ... Sheppard
*Brian Chapin ... O'Donnell
*Bryant Fraser ... Jennings
*Mark Hall Haefeli ... Wilson
*Tom Leopold ... Shea
*Julius Lo Iacono ... McArdle
*Christopher Man ... Travis
*Paul O'Keefe ... Freddie Banks
*Robert D. Randall ... Medley

## Reference

## Vanjske veze
* 
*
Pete 'n' Tillie

***Pete 'n' Tillie*** () je američki igrani film snimljen 1972. godine u režiji Martina Ritta. Po žanru je kombinacija ljubavne drame i komedije. Protagonisti, koje tumače Walter Matthau i Carol Burnett, su sredovječni muškarac i žena u tridesetim godinama koji se, usprkos razlika o karakteru i načinu života, odluče vjenčati. Radnja prati jedanaest godina u njihovom životu, kada se suočavaju sa brojnim izazovima i tragedijama.

## Uloge
*Walter Matthau ... Pete
*Carol Burnett ... Tillie Schlaine
*Geraldine Page ... Gertrude Wilson 
*Barry Nelson ... Burt
*René Auberjonois ... Jimmy Twitchell
*Lee H. Montgomery ... Robbie

## Reference

## Vanjske veze
*
Karaci

***Gubitnici*** () je bugarski crno-bijeli igrani film snimljen 2015. godine u režiji Ivajla Hristova. Po žanru je mješavina drame i komedije, a radnja prikazuje kako predstojeći rock koncert u provincijskom gradiću tjera četvoro mladih da preispitaju svoje živote. *Gubitnici* su premijerno prikazani na Moskovskom filmskom festivalu gdje su osvojili glavnu nagradu.

## Vanjske veze
* 
*
Kancelarijska stolica

**Kancelarijska stolica** je stolica dizajnirana tako da omogući što udobnije sedenje u kancelariji ili za računarom. Odlikuje se pokretnim naslonom i mogućnošću da se okreće za 360°.

## Istorijat
Prema nekim izvorima, jedan od najpoznatijih najranijih izumitelja ove stolice je prirodnjak Čarls Darvin koji je namontirao točkiće na svoju stolicu kako bi mogao da brže pristupi svojim uzorcima.

U 20. veku javila se potreba modernog čoveka, bilo u kancelariji, bilo u neformalnim situacijama, za udobnom stolicom koja je dovela do razvoja industrijskog dizajna. Smatra se da je Herman Miler (-{Herman Miller}-) napravio revoluciju u dizajnu kancelarijskih stolica, sa svojom Aeron stolicom iz 1994. U izradi ove stolice je učestvovala ekipa stručnjaka, koja je uključivala dizajnere i ortopede, a učestvovalo je i preko dve stotine ljudi prema čijem položaju tela je stolica pravljena.

## Zanimljivosti
U avgustu 2008. nemačka policija u gradu Gros Cimern je zaplenila vrlo neobičnu napravu, koja je ličila na vozilo za karting, a koju su izumela dvojica sedamnaestogodišnjaka. U pitanju je bila kancelarijska stolica sa pridodatim motorom kosilice, kočnicama bicikla i metalnim okvirom.

## Reference
Man of La Mancha (film)

***Man of La Mancha*** () je američko-italijanski filmski mjuzikl snimljen 1972. godine u režiji Arthura Hillera. Predstavlja adaptaciju istoimenog popularnog brodvejskog mjuzikla, koji je bio inspiriran znamenitim romanom Don Quixote španskog pisca Miguela de Cervantesa. Radnja paralelno prati Cervantesov život u Španiji 16. vijeka i isprepliće je sa radnjom romana pri čemu i Cervanetsa i njegovog junaka tumači Peter O'Toole. Film je dobio loše kritike, a što se tumači izmjenama u odnosu na teatarski predložak, kao i Peter O'Toole i Sophia Loren, koja tumači lik Dulcineje, nisu znali pjevati, pa su morali uzimati neuvjerljive vokalne dublere.

## Uloge
* Peter O'Toole (Simon Gilbert pjeva) ... Don Quixote de la Mancha / Miguel de Cervantes / Alonso Quijano
* Sophia Loren ... Dulcinea / Aldonza
* James Coco ... Sancho Panza / Cervantesov sluga
* Harry Andrews ... Gostioničar / Guverner (Brian Blessed pjeva)
* John Castle ... Sanson Carrasco / Vojvoda
* Ian Richardson ... Padre
* Brian Blessed ... Pedro
* Julie Gregg ... Antonia Quijano
* Rosalie Crutchley ... Gostioničar
* Gino Conforti ... Brijač
* Marne Maitland ... Kapetan straže
* Dorothy Sinclair ... Gostioničareva supruga
* Miriam Acevedo ... Fermina

## Izvori

## Vanjske veze
* 
* 
* 
*
Infancia clandestina

***Infancia clandestina*** () je argentinsko-brazilsko-španski igrani film snimljen 2011. godine u režiji Benjamína Ávile. Po žanru je drama, a velikim dijelom je autobiografskog karaktera, odnosno inspiriran životom njegovih roditelja u političkoj emigraciji za vrijeme argentinske vojne diktature. Protagonisti su bračni par, članovi ljevičarske militantne organizacije Montonerosa koji se nakon nekoliko godina u egzilu odlučuju vratiti u Argentinu kako bi oružanom borbom srušili diktatorski režim. Radnja prikazuje te događaje iz perspektive njihovog sina. *Infancia clandestina* je premijerno prikazana na Festivalu u San Sebastianu, a sljedeće godine osvojila argentinsku nacionalnu nagradu Srebrni kondor.

## Vanjske veze
* Official website
* 
* 
* *[https://web.archive.org/web/20130404204442/http://www.distribution-company.com/detalle.asp?id=510 Infancia Clandestina]* at Distribution Company website
Wakolda

***Wakolda*** je argentinsko-francusko-špansko-norveški igrani film snimljen 2013. godine u režiji i po scenariju Lucije Puenzo koga je napisala na osnovu vlastitog romana. Po žanru je mješavina drame i trilera, a glavni lik, koga tumači Àlex Brendemühl je Josef Mengele, nekadašnji zloglasni esesovki ljekar iz logora Auschwitz koji je nakon Drugog svjetskog rata uspio pobjeći u Latinsku Ameriku. Radnja se događa 1960. godine u Patagoniji gdje pod lažnim identitetom upozna mladi bračni par i postane fasciniran njihovom 12-godišnjom kčeri koja ga potakne da počne ponovno razmišljati o svojim kontroverznim genetskim eksperimentima. *Wakolda* je osvojila argentinsku nacionalnu filmsku nagradu.

## Uloge
* Àlex Brendemühl ... Josef Mengele alias Helmut Gregor
* Florencia Bado ... Lilith
* Diego Peretti ... Enzo
* Natalia Oreiro ... Eva
* Elena Roger ... Nora Eldoc
* Guillermo Pfening ... Klaus
* Alan Daicz ... Tomás
* Ana Pauls ... Nurse
* Abril Braunstein ... Ailín
* Juani Martínez ... Otto

## Vanjske veze
* 
*
Las venganzas de Beto Sánchez

***Las venganzas de Beto Sánchez*** () je argentinski igrani film snimljen 1973. godine u režiji Hectora Olivere. Po žanru je mješavina drame i crne komedije. Protagonist, čiji lik tumači Pepe Soriano, je sredovječni muškarac koji je ostao bez posla te koji se zbog toga odlučuje osvetiti svim osobama za koje smatra da su ga zlostavljali ili povrijedili u životu - od svećenika koji mu je predavao u školi, preko narednika koji ga je obučavao u vojsci, pa do bivše djevojke koja ga je ostavila. *Las venganzas* je godine 1974. dobio nacionalnu filmsku nagradu Srebrni kondor u posebnoj kategoriji komedije.

## Vanjske veze
* Información sobre '' Las venganzas de Beto Sánchez'' en el sitio del cine nacional
*
Refugiado

***Refugiado*** () je argentinsko-francusko-kolumbijsko-poljsko-njemački igrani film snimljen 2014. godine u režiji Diega Lermana. Po žanru je drama, a radnja prikazuje kako mlada žena i njen 8-godišnji dječak bježe od porodičnog zlostavljanja. *Refugiado* je osvojio nacionalnu filmsku nagradu.

## Uloge
* Julieta Díaz : Laura, majka
* Sebastián Molinaro : Matías, dijete
* Marta Lubos : Antonia, baka
* Valentina García Guerrero : Ana, djevojčica
* Silvia Bayle : Marta
* Sofia Palomino : Belén
* Sandra Villani : Nelly
 
## Vanjske veze
*
La valija

***La valija*** () je argentinski igrani film snimljen 1971. godine u režiji Enriquea Carrerasa. Po žanru je mješavina drame i komedije, a  predstavlja adaptaciju istoimenog teatarskog komada Julija Mauricija, koji je također napisao scenario. Protagonisti su muž i žena suočeni sa monotonijom bračnog života koja ih polako izjeda; njihove likove tumače Luis Sandrini i Malvina Pastorino koji su bili bračni par u stvarnom životu. Premijera filma se zbila za vrijeme vojne vlade, čija je cenzura odlučila intervenirati nezadovoljna završetkom koji je sugerirao razvod, tada zakonski nedozvoljen u katoličkoj Argentini; filmašima je sugerirano da snime novi kraj u kojima supružnici ostaju zajedno. Dok se originalna verzija prikazivala u Buenos Airesu, cenzurirana verzija se prikazivala u provinciji, a što je izazvalo skandal. Usprkos kontroverzi, *La valija* je sljedeće godine osvojila nacionalnu nagradu Srebrni kondor u posebnoj kategoriji filmske komedije.

## Vanjske veze
* 
* ''La Valija'', Cine Nacional.
El patrón: radiografía de un crimen

***El patrón: radiografía de un crimen*** () je argentinsko-venezuelanski igrani film snimljen 2014. godine u režiji Sebastiána Schindela. Po žanru predstavlja kombinaciju drame i kriminalističkog filma, a temelji se na istinitim događajima koji su se nekoliko godina ranije zbili u Buenos Airesu. Protagonist, koga tumači Joaquin Furriel, je nepismeni mladić iz provincije koji dolazi u veliki grad tražiti posao, a što iskoristi jedan mesar koji ga počne iskorištavati i de facto učini svojim robom. Radnja prikazuje kako će taj odnos završiti krvoprolićem. *El patron* je osvojio argentinsku nacionalnu nagradu za najbolji film.

## Vanjske veze
* ''El patrón, radiografía de un crimen (2014)'' en el sitio Cine Nacional
* ''El patrón, radiografía de un crimen (2014)'' en Internet Movie Data Base
* ''El patrón, radiografía de un crimen'' en Todas Las Críticas
L'Ivresse du pouvoir

***L'Ivresse du pouvoir*** () je francusko-njemački igrani film snimljen u režiji Claudea Chabrola i premijerno prikazan početkom 2006. godine. Po žanru je drama, a protagonistica, čiji lik tumači Isabelle Huppert je istražna sutkinja koja, otkrivši koruptivne radnje u državnom poduzeću, počinje temeljito istraživati veze domaćih političara sa stranim državama. Radnja prikazuje kako postane metom kampanje da je se zaustavi, ali i kako sama postaje isto onako nemilosrdna prema vlastitoj porodici kao i prema zločincima koje istražuje.

## Uloge
* Isabelle Huppert ... Jeanne Charmant-Killman
* François Berléand ... Michel Humeau
* Patrick Bruel ... Jacques Sibaud
* Marilyne Canto ... Erika
* Robin Renucci ... Philippe Charmant-Killman
* Thomas Chabrol ... Félix
* Jean-François Balmer ... Boldi
* Pierre Vernier ... Predsjednik Martino
* Jacques Boudet ... Descarts
* Philippe Duclos ... Jean-Baptiste Holéo
* Roger Dumas ... René Lange
* Jean-Christophe Bouvet ... Me Parlebas
* Jean-Marie Winling ... Moćnik
* Stéphane Debac ... Policajac
* Jacky Nercessian

## Reference

## Vanjske veze
*
Across 110th Street (Bobby Womack)

***Across the 110th Street*** () je soul pjesma koja su godine 1972. američki muzičari Billy Womack i J. J. Johnson komponirali kao dio soundtracka za istoimeni igrani film, pri čemu je Billy Womack bio njen izvođač. Naslov pjesme se odnosi na istoimenu ulicu u New Yorku koja dijeli Harlem od Central Parka, a koja je početkom 1970-ih predstavljala neformalnu granicu između siromašnih crnaca i relativno bolje stojećih bijelaca. Tekst, veliki dijelom inspiriran ekonomskim nedaćama koje su mučile crnce, kao i eksplozijom narkomanije i kriminala, govori o pokušaju da se pronađe put do boljeg života. Pjesma je početkom sljedeće godine izdana kao singlica i postala je hit. Decenijama kasnije je stekla novu popularnost kada ju je Quentin Tarantino iskoristio kao dio svog soundtracka za film *[[Jackie Brown]]*.
Across 110th Street

***Across 110th Street*** () je američki kriminalistički film snimljen 1972. godine u režiji Barryja Sheara. Predstavlja adaptaciju romana *Across 110th* Wallyja Ferrisa (pri čemu se naslov odnosi na njujoršku 110. ulicu koja dijeli Harlem od Central Parka i početkom 1970-ih predstavljala neslužbenu među između siromašnih crnaca i relativno bolje stojećih bijelaca). Radnja prikazuje kako grupa crnih kriminalaca prerušenih u policajce u krvavom prepadu opljačka italoameričke mafijaše, a zbog čega dva policajca - crni poručnik Pope (koga tumači Yaphet Kotto) i bijeli kapetan Matelli (koga tumači Anthony Quinn) - nastoje pronaći i privesti krivce prije nego što što dođe do dodatnog krvoprolića. *Across 110th Street* je snimljen u vrijeme kada su među hollywoodskim studijima bili izuzetno popularni blaxploitation filmovi, a od njih se isticao velikom količinom i eksplicitnošću nasilja. Ono se smatra razlogom zbog čega se prema njemu neprijateljski postavila kritika, iako je scenarij nastojao naturalistički prikazati podlogu za kriminal u obliku ekonomskih i drugih nedaća koje su teško pogodile New York 1970-ih, te bile i plodno tlo za široko rasprostranjenu korupciju u redovima policije, koja predstavlja važan motiv filma. *Across 110th Street* je danas, pak, najpoznatiji po istoimenom soul soundtracku koga su napisali Bobby Womack i J.J. Johnston, odnosno naslovnoj pjesmi koja je kasnije korištena u nekoliko filmova slične tematike.

## Uloge

* Anthony Quinn ... Kap. Mattelli
* Yaphet Kotto ... Por. Pope
* Anthony Franciosa ... Nick D'Salvio
* Paul Benjamin ... Jim Harris
* Ed Bernard ... Joe Logart
* Richard Ward ... Doc Johnson
* Antonio Fargas ... Henry J. Jackson
* Norma Donaldson ... Gloria Roberts
* Gilbert Lewis ... Shevvy
* Marlene Warfield ... Mrs. Jackson
* Nat Polen ... Por. Reilly
* Tim O'Connor ... Por. Hartnett
* Burt Young ... Lapides
* Charles McGregor ... Chink
* Paul Harris ... Mr. C.

## Reference

## Vanjske veze
* .
Snowball Express

***Snowball Express*** je američka filmska komedija snimljena 1972. godine u režiji Normana Tokara. Protagonist, čiji lik tumači Dean Jones je njujorški službenik koji otkriva kako je naslijedio planinski hotel u Coloradu, te odlučuje otići tamo sa porodicom i započeti novi život. Radnja prikazuje kako se tamo suočava sa nizom problema, prije svega vezanih uz njegovu zapuštenost, a koje odlučuje riješiti tako što će ga renovirati i namijeniti skijašima.

## Uloge

### Glavne
* Dean Jones ... Johnny Baxter
* Nancy Olson ... Sue Baxter
* Harry Morgan ... Jesse McCord
* Keenan Wynn ... Martin Ridgeway
* Johnny Whitaker ... Richard Baxter
* Michael McGreevey ... Wally Perkins
* George Lindsey ... Double L. Dingman
* Kathleen Cody ... Chris Baxter
* Mary Wickes ... Miss Wigginton

### Sporedne
* David White ... Mr. Fowler
* Dick Van Patten ... Mr. Carruthers
* Alice Backes ... Miss Ogelvie
* Joanna Phillips ... Naomi Voight
* John Myhers ... Mr. Manescue

## Reference

## Vanjske veze
* 
* 
*
Bob and the Trees

***Bob and the Trees*** () je američko-francuski igrani film snimljen u režiji Diega Ongara i premijerno prikazan početkom 2015. godine. Po žanru je drama, a protagonist, koga tumači Bob Tarasuk, je živopisni drvosječa i rudar koji se 2000-ih suočava sa ekonomskim problemima. *Bob and the Trees* je nastao kada je Ongaro upoznao Tarasuka i odlučio o njemu snimiti film; prvo je godine 2011. snimljena kratka verzija, koja je nepune četiri godine kasnije proširena. *Bob and the Trees*, koji je kritičare imponirao svojim cinema verite stilom, je na festivalu u Karlovym Varyma osvojio Kristalni globus.

## Izvori

## Vanjske veze
*
*
*
Sada ispravno, tada pogrešno

***Sada ispravno, tada pogrešno*** () je južnokorejski igrnai film snimljen 2015. godine u režiji Hong Sang-sooa. Po žanru je drama, a protagonist, kojeg tumači Jung Jae-young je ugledni filmski režiser koji dolazi u jedan grad promovirati svoj film te tom prilikom upozna mladu umjetnicu (čiji lik tumači Kim Min-hee) u koju se zaljubi, iako je oženjen i ima porodicu. Specifičnost filma je što se odvija u dva dijela - prvi, u kome autor sugerira kako bi se taj zaplet odvijao u stvarnom životu, i drugi koji prikazuje kako bi se trebao odvijati u skladu sa društvenim i moralnim konvencijama. *Sada ispravno, tada pogrešno* je premijerno prikazan na festivalu u Locarnu gdje je osvojio Zlatni leopard.

## Izvori

## Vanjske veze
*
*
*